Glosteras Hercoga salas

Glosteras Hercoga salas (franču: Îles du Duc de Gloucester) ir koraļļu atolu grupa Tuamotu salās Klusajā okeānā, Polinēzijā. Administratīvi pieder Franču Polinēzijai, kur ietilpst Hao komūnā. Salu pamatiedzīvotāji ir polinēziešu tauta tuamotieši. Vēsture Kā pirmie no eiropiešiem salas 1606. gada 4. februārī apmeklēja spāņu ekspedīcija Pedro Fernandesa de Kirosa vadībā, kas tās nodēvēja par Cuatro Coronas — ‘Četri kroņi’, bet kartē stūrmanis Gaspars Gonsaless tās atzīmēja kā Cuatro Anegadas — ‘Četras applūstošās’. 1767. gadā salas apmeklēja britu jūrasbraucējs Filips Karterets, kas tā nodēvēja par godu karaļa Džordža III jaunākajam brālim Glosteras hercogam princim Viljamam. Ģeogrāfija Salu grupa stiepjas 225 km garumā ziemeļrietumu—dienvidaustrumu virzienā un to veido 4 koraļļu atoli. Glosteras Hercoga salas atrodas dienvidos no Tuamotu arhipelāga galvenās grupas (tuvākā ir Nenoneno 245 km uz ziemeļaustrumiem). Kopējā sauszemes platība ir 15,5 km². Disepointmenta salu lielākais atols pēc platības ir neapdzīvotā Anuanuruna (sauszeme 7 km², lagūna 2,5 km²). Valda tropiskais klimats bez izteiktām sezonām; vidējā gada temperatūra ir ap 26 °C. Apdzīvotas ir Hereheretue rietumos (57 iedzīvotāji) un Nukutepipi austrumos (12 iedzīvotāji, lidosta). Atoli un salas Atsauces Ārējās saites Vikikrātuvē par šo tēmu ir pieejami multivides faili. Skatīt: Glosteras Hercoga salas.